CELEX: 62008CN0323
Language: el
Date: 2008-07-16 00:00:00
Title: Υπόθεση C-323/08: Αίτηση για την έκδοση προδικαστικής αποφάσεως, την οποία υπέβαλε το Tribunal Superior de Justicia de Madrid (Ισπανία) στις 16 Ιουλίου 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo και Bartolomé Valera Huete κατά κληρονόμων εξ αδιαθέτου Rafael de las Heras Dávila, Sagrario de las Heras Dávila και Fondo de Garantía Salarial

13.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/12
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Superior de Justicia de Madrid (Ισπανία) στις 16 Ιουλίου 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo και Bartolomé Valera Huete κατά κληρονόμων εξ αδιαθέτου Rafael de las Heras Dávila, Sagrario de las Heras Dávila και Fondo de Garantía Salarial
   (Υπόθεση C-323/08)
   (2008/C 236/19)
   Γλώσσα διαδικασίας: η ισπανική
   Αιτούν δικαστήριο
   Tribunal Superior de Justicia de Madrid
   Διάδικοι στην υπόθεση της κύριας δίκης
   
      Εκκαλούντες: Ovidio Rodríguez Mayor κ.λπ.
   
      Εφεσίβλητοι: Kληρονόμοι εξ αδιαθέτου Rafael de las Heras Dávila
   Προδικαστικά ερωτήματα
   
               1)
            
            
               Αντιβαίνει το άρθρο 51 του ισπανικού Estatuto de los Trabajadores στις υποχρεώσεις που επιβάλλει η οδηγία 98/59/ΕΚ (1) του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις, αποκλείοντας από το περιεχόμενο της έννοιας αυτής τις απολύσεις για οικονομικούς και τεχνικούς λόγους, καθώς και για λόγους οργανώσεως ή παραγωγής, και μη διευρύνοντας το περιεχόμενο αυτής, έτσι ώστε να περιλαμβάνει τις απολύσεις για όλους τους λόγους που δεν συνδέονται άμεσα με τον ίδιο τον εργαζόμενο;
            
         
               2)
            
            
               Αντιβαίνει επίσης στην οδηγία 98/59/ΕΚ του Συμβουλίου, της 20ής Ιουλίου 1998, η νομοθετική διάταξη του άρθρου 49.1.g του Estatuto de los Trabajadores, η οποία προβλέπει για τους εργαζομένους που χάνουν τη θέση εργασίας τους λόγω του θανάτου, της συνταξιοδοτήσεως ή της ανικανότητας προς εργασία του εργοδότη, αποζημίωση που περιορίζεται στον μισθό ενός μηνός, αποκλείοντάς τους από τη ρύθμιση του άρθρου 51 του ίδιου νόμου, κατά παράβαση των άρθρων 1, 2, 3, 4 και 6 της ως άνω οδηγίας;
            
         
               3)
            
            
               Αντιβαίνει η ισπανική ρύθμιση περί ομαδικής απολύσεως και, συγκεκριμένα, τα άρθρα 49.1.g και 51 του Estatuto de los Trabajadores, στο άρθρο 30 του Χάρτη των Θεμελιωδών Δικαιωμάτων της Ευρωπαϊκής Ένωσης και στον Κοινοτικό Χάρτη των Θεμελιωδών Κοινωνικών Δικαιωμάτων των εργαζομένων, ο οποίος εγκρίθηκε στη σύνοδο του Ευρωπαϊκού Συμβουλίου της 9ης Δεκεμβρίου 1989 στο Στρασβούργο;
            
         
      (1)  ΕΕ L 225, σ. 16.